ai4bharat/Pralekha huggingface dataset:
سائنس اور ٹیکنالوجی کی وزارت
باغبانی فصلوں کے لیے نئی پولی ہاؤس ٹکنالوجی
ڈاکٹر  ہریش ہیرانی، ڈائرکٹر، سی ایس آئی آر- سنٹرل مکینیکل انجینئرنگ ریسرچ انسٹی ٹیوٹ، درگا پور نے پنجاب کے لدھیانہ میں ”قدرتی طور پر ہوا دار پولی ہاؤس سہولت“ کا افتتاح کیا اور ”ریٹریکٹیبل روف پولی ہاؤس“ کا سنگ بنیاد رکھا۔
ٹکنالوجی کے بارے میں بتاتے ہوئے پروفیسر ہیرانی نے کہا کہ کسانوں کو بہت سے مسائل کا سامنا کرنا پڑتا ہے جیسے کہ ضرورت سے زیادہ یا ناکافی سردی، گرمی، بارش، ہوا اور ناکافی اخراج بخارات سے وابستہ دیگر عوامل، اور کیڑے مکوڑوں کی وجہ سے بھارت میں فصلوں کا نقصان فی الحال تقریباً 15 فیصد ہے اور یہ نقصان بڑھ سکتا ہے کیونکہ موسمیاتی تبدیلی کیڑے مکوڑوں کے خلاف پودوں کے دفاعی نظام کو کم کرتی ہے۔ کسی حد تک روایتی پولی ہاؤس کے ذریعے ان مسائل پر قابو پایا جا سکتا ہے۔ روایتی پولی ہاؤس میں موسم کی بے ضابطگیوں اور کیڑوں کے اثر کو کم کرنے کے لیے ایک مستحکم چھت ہوتی ہے۔ تاہم، چھت کے ڈھکنے کی وجہ سے اب بھی نقصانات ہیں جو بعض اوقات ضرورت سے زیادہ گرمی، اور ناکافی روشنی  کا باعث بنتے ہیں۔ کھلے میدان اور روایتی پولی ہاؤس کے حالات کا مجموعہ موسمیاتی تبدیلی سے نمٹنے اور مستقبل میں مسائل کو جوڑنے کا ایک زیادہ مضبوط طریقہ ہے۔
ڈاکٹر ہریش ہیرانی نے یہ بھی انکشاف کیا کہ سی ایم ای آر آئی ایکسٹینشن سنٹر، لدھیانہ ایک ”ریٹریکٹیبل روف پولی ہاؤس ٹیکنالوجی“ نصب کر رہا ہے۔ اس تمام موسمی ڈھانچے میں ایک خود کار طریقے سے پیچھے ہٹنے والی چھت ہوگی جسے موسمی حالات اور فصل کی ضروریات کی بنیاد پر PLC سافٹ ویئر کا استعمال کرتے ہوئے مشروط ڈیٹا بیس سے چلایا جائے گا۔ یہ جاری ترقی کسانوں کو موسمی اور غیر موسمی دونوں فصلوں کی کاشت کرنے میں مدد دے گی جو روایتی کھلے میدانی سرنگوں اور قدرتی طور پر ہوا دار پولی ہاؤس کے مقابلے میں زیادہ سے زیادہ انڈور مائیکرو آب و ہوا کے حالات پیدا کرکے زیادہ پیداوار، مضبوط اور اعلی شیلف لائف پیداوار حاصل کر سکتی ہے۔ یہ نامیاتی کاشت کے لیے بھی قابل عمل ٹکنالوجی ہے۔
اس ٹکنالوجی کی ترقی پر ریسرچ ٹیم کی قیادت کرنے والے جناب جگدیش مانک راؤ نے وضاحت کی کہ پیچھے ہٹنے والی چھت سورج کی روشنی کی مقدار، معیار اور دورانیے، پانی کے دباؤ، نمی، کاربن ڈائی آکسائیڈ کی سطح، اور فصل اور مٹی کے درجہ حرارت سے بخوبی نمٹنے کے لیے استعمال کی جائے گی۔ ڈاکٹر پردیپ راجن، سینئر پرنسپل سائنسداں، ہیڈ، فارم مشینری اور پریسیزن زراعت نے مزید وضاحت کی کہ یہ ڈھانچہ CSIR-IHBT، پالمپور کے تعاون سے تیار کیا جا رہا ہے۔
ڈائریکٹر نے یہ بھی بتایا کہ چونکہ نئے پولی ہاؤس سسٹم کے فوائد کے بارے میں سائنسی تجرباتی اعداد و شمار کا فقدان ہے، اس لیے باغبانی کی فصلیں قدرتی طور پر ہوا دار پولی ہاؤس اور ریٹریکٹیبل چھت پولی ہاؤس دونوں میں کاشت کی جائیں گی تاکہ فصل کی پیداوار اور معیار کا موازنہ کیا جا سکے۔ قدرتی طور پر ہو دار پولی ہاؤس اور پیچھے ہٹنے والی چھت پولی ہاؤس کی تنصیب کے ساتھ، ہم مطلوبہ سائنسی ڈیٹا حاصل کر سکتے ہیں اور نتائج کا تجزیہ کرکے پیداواری صلاحیت کو بڑھا سکتے ہیں۔
وزیراعظم کا دفتر
وزیر اعظم نے شریمدبھگود گیتا کے اشلوکوں پر 21اسکالروں کے تبصروں کے ساتھ مخطوطہ جاری کیا
وزیر اعظم، شری نریندر مودینےشریمدبھگود گیتا کے اشلوکوں پر 21اسکالروں کے تبصروں کے ساتھ ایکمخطوطہ جاری کیا۔ اسموقع پردھرمارتھ ٹرسٹ، جموں و کشمیر کے چیئرمین ٹرسٹی ڈاکٹر کرن سنگھ کے ساتھ، جموں و کشمیر کےلیفٹیننٹ گورنر شری منوجسنہا بھی موجود تھے۔
اس موقع پر خطاب کرتے ہوئے، وزیر اعظم نے ڈاکٹر کرن سنگھ کے ذریعہ ہندوستانی فلسفہ پر کیے گئے کاموں کی تعریف کی۔ انھوں نے مزید کہا کہ ان کی کاوشوں نے جموں وکشمیر کی شناخت کو دوبارہ زندہ کردیا ہے، جس کی وجہ سے صدیوں سے پورے ہندوستان کی فکری روایت برقرار ہے۔ انھوں نے کہا کہ ہزاروں اسکالروں نے گیتا کا گہرائی سے مطالعہ کرنے کے لیے اپنی ساری زندگی وقف کردی ہے، جسےواحد صحیفے کی ہر ایک آیت پر مختلف تشریحات کے تجزیے اور بہت سارے تصورات کے اظہار میں واضح طور پر دیکھا جاسکتا ہے۔ انھوں نے مزید کہا کہ یہ ہندوستان کی نظریاتی آزادی اور رواداری کی بھی ایک علامت ہے، جو ہر شخص کو اپنا نقطہ نظر رکھنے کی ترغیب دیتی ہے۔
وزیر اعظم نے کہا کہ ہندوستان کو متحد کرنے والے آدیشنکراچاریہ نے گیتا کو روحانی شعور کی حیثیت سے دیکھا۔ رامانوج آچاریہ جیسے سنتوں نے گیتا کو روحانی علم کے اظہار کے طور پر پیش کیا تھا۔ سوامی وویکانند کے لیے، گیتا ایکاٹوٹجانفشانی اور غیر مغلوب اعتماد کا ذریعہ رہی ہے۔ سوامی اربندو کے لیے، گیتا علم اور انسانیت کا ایک حقیقی مجسمہ تھا۔مہاتماگاندھی کے مشکل ترین اوقات میں گیتا ایک مشعل راہ تھی۔ گیتا نیتا جی سبھاشچندر بوس کی حب الوطنی اور بہادری کی تحریک رہی ہے۔ یہگیتا ہے، جس کی وضاحت بال گنگا دھر تلک نے کی تھی اور جدوجہد آزادی کو نئی توانائی دی تھی۔
وزیر اعظم نے کہا کہ ہماری جمہوریتزندگی کے ہر شعبے میں ہمیں ہمارے خیالات کی آزادی، کام کی آزادی، اور مساوی حقوق دیتی ہے۔ یہ آزادی ان جمہوری اداروں سے آتی ہے جو ہمارے آئین کے محافظ ہیں۔ لہذا، انھوں نے کہا، جب بھی ہم اپنے حقوق کی بات کرتے ہیں، تو ہمیں اپنے جمہوری فرائض کو بھی یاد رکھنا چاہیے۔
وزیر اعظم نے کہا کہ گیتا پوری دنیا اور ہر مخلوق کے لیے ایک کتاب ہے۔ اس کا متعدد ہندوستانی اور بین الاقوامی زبانوں میں ترجمہ ہوچکا ہے، بہت سے بین الاقوامی اسکالروں کے ذریعہ کئی ممالک میں تحقیق کی جارہی ہے۔
وزیر اعظم نے کہا کہ اپنے علم کا اشتراک کرنا ہندوستان کی ثقافت ہے۔ انھوں نے کہا کہ ریاضی، ٹیکسٹائل، دھات کاری یا آیوروید میں ہمارے علم کو ہمیشہ انسانیت کے لیے دولت کے طور پر تسلیم کیا گیا ہے۔ آج، ایک بار پھر، ہندوستان پوری دنیا کی ترقی اور انسانیت کی خدمت میں اپنا کردار ادا کرنے کی صلاحیت پیدا کررہا ہے۔ انھوں نے کہا کہ ہندوستان کے تعاون کو حالیہ دنوں میں دنیا نے دیکھا ہے۔ انھوں نے یہ کہہ کر اپنی بات ختم کی کہ، یہ تعاون ایک آتمنربھر بھارت کی کوششوں میں دنیا کی وسیع پیمانے پر مدد کرے گا۔
صدر جمہوریہ کا سکریٹریٹ
صدر جمہوریہ 26 فروری سے یکم مارچ کے دوران جزائر انڈمان اور نکوبار کا دورہ کریں گے
نئی دہلی، 25 فروری: صدر جمہوریہ جناب رام ناتھ کووند 26 فروری سے یکم مارچ 2021 کے دوران کے جزائر انڈمان اور نکوبار کا دورہ فرمائیں گے۔
صحت اور خاندانی بہبود کی وزارت
راشٹریہ آروگیہ ندھی اور آیوشمان بھارت یوجناکے تحت اوپی ڈی خدمات
حکومت ان غریب مریضوں کو علاج کے لئےمالی مدد مہیا کرنے کے لئے راشٹریہ آروگیہ ندھیاسکیم نافذ کرنے جارہی ہے، جو جان لیوا بیماریوں میں مبتلا ہیں اور جن کا علاج سرکاری اسپتالوں میں چل رہا ہے۔ آیوشمان بھارت پردھان منتری جن آروگیہ یوجناسماجی –اقتصادی، ذات پر مبنی مردم شماری کے ڈیٹا بیس کے تحت نشان زد کئے گئے غریب اور پسماندہ خاندانوں کو ذیلی سطح کے اسپتالوں میں علاج کے لئے فی خاندان سالانہ 5 لاکھ روپے کا ہیلتھ کور فراہم کرتی ہے۔ان اسکیموں کو باہری مریضوں کی خدمات تک بڑھانے کی کوئی تجویز نہیں ہے۔
اہل مستفدین کو اسپتال میں داخل کرنے اور علاج مہیا کرانے کے لئے اے بی-پی ایم جے اے وائی اور آراے این کے تحت مناسب فنڈ مختص کیا گیا ہے۔اے بی-پی ایم جے اے وائی اور آر اے این کے لئے تخمینہ بجٹ 21-2020ء کے تحت بالترتیب 6400 کروڑ اور 177.32 کروڑ روپے فراہم کئے گئے ہیں۔بی ای 21-2020ء کے لئے آر اے این کی امبریلا اسکیم میں انوکھی بیماریوں کے لئے 77.32کروڑ روپے بھی شامل ہیں۔
حکومت نے انوکھی بیماریاں 2020 کے لئے قومی پالیسی کا مسودہ تیار کیا ہے اور اسے تمام وابستگان کے تبصروں کے لئے صحت اور خاندانی فلاح و بہبود کی وزارت کی ویب سائٹ پر ڈال دیا ہے۔یہ مسودہ پالیسی انوکھی بیماریوں میں مبتلا مریضوں کے علاج کے خرچ میں تعاون کرنے کے لئے رضاکار افراد اور کارپوریٹ عطیہ دہندگان کے لئے ڈیجیٹل پلیٹ فارم قائم کرکے متبادل فنڈنگ میں میکانزم تشکیل دینے کی سہولت بھی فراہم کرتی ہے۔
بی ای20-2019ء میں اے بی-پی ایم جے اے وائی کے لئے 6400کروڑ روپے فراہم کئے گئے تھے، جسے ترمیم شدہ تخمینہ کی سطح پر گھٹا کر 3200 کروڑ روپے کردیا گیا تھا اور ریاستوں ؍مرکز کے زیر انتظام علاقوں میں 2993کروڑ روپے تقسیم کئے گئے تھے۔
وزیر مملکت ، جناب اشونی کمار چوبے نے آج یہاں لوک سبھا میں ایک تحریری جواب میں یہ اطلاع دی۔
وزیراعظم کا دفتر
وزیر اعظم نےمجاہد آزادی پاسمپون متھراملنگا تھیورکو ان کی گرو پوجا کے موقع پرخراج عقیدت پیش کیا
وزیر اعظم جناب نریندر مودی نے مجاہد آزادی پاسمپون متھرا ملنگا تھیورکو ان کی گرو پوجا کے موقع پر خراج عقیدت پیش کیا ہے۔
وزیر اعظم نے ٹویٹ کیا؛
’’میں عظیم مجاہد آزادی پاسمبون متھراملنگا تھیور کو ان کی گرو پوجا کے موقع پرخراج عقیدت پیش کرتا ہوں۔ ہمارے ملک کے لیے خاص طور پر سماجی طور پر بااختیار بنانے ، کسانوں کی فلاح و بہبود اور غربت کے خاتمے میں ان کی عظیم خدمات کو بھی یاد کرتا ہوں۔ ان کے نظریات ہمیشہ ہمیں متاثر کرتے رہیں گے۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
12005
(
نائب صدر جمہوریہ ہند کا سکریٹریٹ
بحث کی سطح بلند کریں اور دیکھیں کہ کیسے پارلیمنٹ عوامی زندگی میں ایک نیا معیار قائم کرتا ہے اور یہی چیز جناب اٹل جی کے لئے حقیقی خراج عقیدت ہوگی:نائب صدر جمہوریہ
اٹل جی ایک ایسے صاحب بصیرت لیڈر تھے جنہوں نے ملک میں ‘کنکٹی ویٹی’انقلاب کو پروان چڑھایا؛ وہ ایک عظیم منتظم ،عظیم سیاستداں، عظیم انسان، عظیم مقرر، عظیم پارلیمنٹرین اور ایک عظیم مثالی رول ماڈل تھے؛جناب اٹل بہاری واجپئی کی تصویر کی نقاب کشائی کی منعقدہ تقریب سے خطاب
نئی دہلی، 12فروری 2019؍نائب صدر جمہوریہ ہند جناب ایم ونکیا نائیڈو نے اراکین پارلیمنٹ سے گزارش کی ہے کہ وہ بحث کے معیار کو بلند کریں اور دیکھیں کہ کیسے پارلیمنٹ عوامی زندگی میں ایک نیا معیار قائم کرتا ہے اور یہی چیز جناب اٹل جی کے لیے حقیقی خراج عقیدت ہوگی۔
آج پارلیمنٹ کے مرکزی ہال میں صدر جمہوریہ ہند کے ذریعے سابق وزیر اعظم جناب اٹل بہاری واجپئی کے پورٹریٹ  کی نقاب کشائی کے لئے منعقدہ ایک تقریب سے خطاب کرتے ہوئے نائب صدر جمہوریہ نے کہا کہ اٹل جی نے اپنی بصیرت افروز مداخلتوں اور اپنی شاندار سلوک کے ذریعے جمہوری جڑوں کو مضبوط کیا۔
سابق وزیر اعظم کو شاندار خراج عقیدت پیش کرتے ہوئے انہوں نے کہا کہ اٹل جی نے ایک اتحادی حکومت کو عملی شکل دینے کی اپنی لیاقت کے ذریعے یہ مثال پیش کی کہ جمہوریت کو مضبوط کرنے کا مطلب کیا ہوتا۔انہوں نے مزید کہا کہ اٹل جی نے اس بات کا مظاہرہ کیا کہ کیسے اچھی حکمرانی کے ذریعے جمہوریت کی جڑیں گہری جمائی جاسکتی ہیں۔
سابق وزیر اعظم کو ملک کے اندر ‘کنکٹی ویٹی’انقلاب کو پروان چڑھانے والا ایک صاحب بصیرت رہنما قرار دیتے ہوئے انہوں نے کہا کہ اٹل جی نے قومی شاہراہوں ،دیہی سڑکوں، ہوائی سفر سے متعلق بنیادی ڈھانچوں اور ٹیلی کام شعبے کی زبردست توسیع کے کام کے لئے غیرمعمولی طورپر ابھارا۔نائب صدر جمہوریہ نے کہا کہ اٹل جی کے نزدیک کنکٹی ویٹی اقتصادی ترقی اور قومی نمو کا ایک کلیدی وسیلہ تھی۔
جناب نائیڈو نے کہا کہ اٹل جی کے اندر مختلف شعبہ حیات کے لوگوں اور مختلف نظریاتی سلسلوں سے تعلق رکھنے والی سیاسی جماعتوں کے ساتھ رابطہ کرنے کی ایک پراسرار صلاحیت تھی۔انہوں نے کہا کہ اٹل جی کا بظاہر کوئی دشمن نہیں تھا اور انہیں درست ہی اجات شترو کہاجاتا ہے۔ جناب نائیڈو نے کہا کہ اٹل جی ایک عظیم منتظم،عظیم سیاستداں،عظیم انسان،عظیم مقرر،عظیم پارلیمنٹرین اور ایک عظیم مثالی رول ماڈل تھے۔
انہوں نے کہا کہ اٹل جی معاصر ہندوستان کے ان قد آور ترین لیڈروں میں سے ایک تھے، جنہوں نے دیرپا مؤثر کن وراثت چھوڑی ہے، جو ہم سب کے خوابوں کے ہندوستان کی تشکیل کے لئے ہمیں تحریک دے سکتی ہے۔
نائب صدر جمہوریہ نے کہا کہ دوسرے افکارو نظریات کو برداشت کرنے والے بنیں، عوام کے ذریعے دیئے گئے مینڈیٹ کا احترام کرنے والے بنیں۔انہوں نے مزید کہا کہ جیسا ہندوستان ہم چاہتے ہیں، ا س کی طرف اجتماعی پیش قدمی اٹل جی کو صحیح خراج عقیدت ہوگا۔
U: 913
(Visitor Counter : 57
وزارت دفاع
ہندوستانی بحریہ، گاندھی جی کے ستیہ گرہ کی 130ویں برسی کی یاد، اسی جگہ پر منائے گی جہاں سے اس کا آغاز ہوا تھا
بھارتی بحریہ، ڈربن کے قریب پیٹرمیرٹزبرگ، ریلوے اسٹیشن پر نسل پرستی کے خلاف جدوجہد کے آغاز کے 130 سال مکمل ہونے پر، ایک یادگاری تقریب میں شرکت کرے گی۔ ہندوستانی بحریہ کا ایک فرنٹ لائن جنگی جہاز آئی این ایس ترشول پیٹرمیرٹزبرگ ریلوے اسٹیشن پر 7 جون 1893 کے واقعے کی 130 ویں برسی کی یاد منانے کے لئے 06 سے 09 جون 23 تک ڈربن کا دورہ کر رہا ہے۔ اسی کے ساتھ ہندوستان اور جنوبی افریقہ کے درمیان سفارتی تعلقات کے دوبارہ قیام کے 30 سال بھی مکمل ہورہے ہیں۔
مہاتما گاندھی 1893 میں جنوبی افریقہ کے شہر ڈربن میں تاجر دادا عبداللہ کے قانونی مشیر کے طور پر کام کرنے کے لیے پہنچے تھے۔ 07 جون 1893 کو، ٹرانسوال میں پریٹوریا کے سفر کے دوران، وہ سب سے پہلے پیٹرمیرٹزبرگ اسٹیشن پر پہنچے۔ گاندھی جی کو، جو ٹکٹ خریدنے کے بعد فرسٹ کلاس کمپارٹمنٹ میں بیٹھے تھے، ایک یورپی شخص کے کہنے پر کمپارٹمنٹ سے نکال دیا گیا کیونکہ ان کے بقول ’قلیوں‘ اور غیر گورے افرادکو فرسٹ کلاس کمپارٹمنٹ میں جانے کی اجازت نہیں تھی۔ اس واقعے کو وہ محرک سمجھا جاتا ہے جس کی وجہ سے گاندھی جی کی نسلی جبر کے خلاف لڑائی اور ستیہ گرہ معرض وجود میں آئی۔
پیٹرمیرٹزبرگ ریلوے اسٹیشن پر مہاتما گاندھی کی مشکلات کی کہانی نے 25 اپریل 1997 کو اس وقت ایک اور زندگی حاصل کی جب، پیٹرمارٹزبرگ ریلوے اسٹیشن پر ایک زبردست تقریب میں، جنوبی افریقہ کے اس وقت کے صدر نیلسن منڈیلا کی صدارت میں، پیٹرمارٹزبرگ کی آزادی کو مہاتما گاندھی سےبعداز مرگ منسوب کیاگیا۔ ایک صدی پرانی غلطی کو درست کرنے کے لیےاس مقام پر اکٹھے ہوئے صدر منڈیلا نے ’’جبر کے مقابلے میں ذاتی قربانی اور لگن کی گاندھی کی شاندار مثال‘‘ کو یاد کیا تھا۔
آئی این ایس ترشول کا ڈربن کا دورہ، ہندوستانی بحریہ کے آزادی کا امرت مہوستو کے جشن کے سلسلے میں سے ہے جس نے ہندوستان کی جدوجہد آزادی کو تشکیل دینے والے اہم لمحات کو منایا ہے۔ یہ جہاز ڈربن کے اپنے دورے کے دوران پیٹرمیرٹزبرگ ریلوے اسٹیشن پر ایک یادگاری تقریب میں شرکت کرے گا جس میں گاندھی جی پلنتھ پر گلہائے عقیدت نذر کرنا اور آئی این بینڈ کی کارکردگی شامل ہوگی۔ جہاز، دورے کے دوران دیگر پیشہ ورانہ اور سماجی مصروفیات میں بھی حصہ لے گا۔
صحت اور خاندانی بہبود کی وزارت
مرکز بنام ریاستیں:معذوری کی شناخت کے منفرد کارڈ  کو اب کو وِن 2.0 پر رجسٹریشن کے لئے با تصویر شناخت نامے کے طور پر قابل کیا جائے گا
مرکزی حکومت کی مستقل کوشش ہے کہ ویکسینیشن کے عمل کو عالمگیر بنایا جائے
حکومت ہند اس سال 16 جنوری سے ویکسینیشن کی مہم کو یقینی طور پر ہموار اور موثر بنانے کے لئے "مجموعی حکومت" کے تحت ریاستوں اور مرکزی خطوں کی کوششوں کی حمایت کرتی آ رہی ہے۔ مرکزی حکومت نے ملک بھر میں مستحقین کی مختلف اقسام کے ویکسینیشن کے عمل کو ہموار کرنے کے لئے کو وِن ڈیجیٹل پلیٹ فارم تیار کیا ہے۔ کوویڈ ویکسین تقسیم کرنے کے نظام کو مؤثر طریقے سے مرتب کرنے اور اس کے میکانزم کی پیمائش کرنے کیلئے کو وِن تکنیکی طور پر بنیادی سہارا مہیا کر رہا ہے۔
مرکزی حکومت کی مستقل کوشش ہے کہ ویکسینیشن کے عمل کو عالمگیر بنایا جائے۔
اس پس منظر میں، صحت کی مرکزی وزارت نے آج ریاستوں اوت مرکزی خطوں کو خط لکھا ہے کہ کو وِن 2.0 پر رجسٹریش کرتے وقت معذوری کے منفرد شناخت نامے کارڈ کو باتصویر شناخت نامے کے طور پر شامل کیا جائے۔
کو وِن 2.0 کے لئے 2 مارچ 2021 کو جاری کردہ ہدایت نامہ کے مطابق، سات تجویز کردہ باتصویر شناخت نامے مخصوص اور مجوزہ ہیں جو ویکسینیشن سے پہلے تصدیق کیلے ہیں۔
ریاستوں اور مرکزی خطوں کو ارسال کردہ خط میں وزارت صحت نے کہا ہے کہ معذورین کو باتصویر شناخت نامے وزارت سماجی انصاف اور امپاورمنٹ کے بہ انداز دیگر اہل لوگوں کو با اختیار بنانے کے محکمے کی طرف سے جاری کیا گیا ہے۔ اس میں تمام ضروری خصوصیات جیسے نام، پیدائش کا سال، صنف اور متعلقہ شخص کی تصویر شامل ہیں۔ یہ چیزیں کوویڈ ۔19 ویکسینیشن میں شناخت کے استعمال کے معیار پر پورا اترتی ہیں۔
لہذا ، معذور افراد کے لئے ویکسینیشن تک رسائی کو مزید سہولت بخش بنانے کے پیش نظر یو ڈی آئی ڈی کو کوویڈ 19 ویکسینیشن کے لئے با تصویر شناخت نامے والی دستاویز کی فہرست میں شامل کرنے کا فیصلہ کیا گیا ہے۔ اس کے لئے ضروری دفعات بنائی جارہی ہیں اور جلد ہییہ کو وِن میں دستیاب ہوجائیں گی۔
مرکزی وزارت صحت نے ریاستوں اور مرکزی خطوں کو مشورہ دیا ہے کہ کوویڈ ویکسینیشن تک رسائی کے لئے باتصویر شناخت نامے کے استعمال کی بڑے پیمانے پر تشہیر کی جائے۔
یو ڈی آئی ڈی کا نمونہ اس طرح ہے۔
ع س ،ج
سیریل نمبر : 5210
(Visitor Counter : 153
وزارت دفاع
آئی اے ایف کھلاڑیوں کی دولت مشترکہ کھیلوں 2022 ، برمنگھم میں بہترین کارکردگی
ہندوستانی فضائیہ کے کھلاڑیوں نے تین تمغے جیت کر ایک مرتبہ پھر بین الاقوامی میدان میں اپنی صلاحیتوں کا لوہا منوایا ہے جبکہ خواتین کی ریسلنگ  ٹیم کو بھی متعدد تمغے جیتنے کی ترغیب دی ہے۔
جونئیر وارنٹ افسر وکاس ٹھاکر نے مردوں کے فائنل میں 96 کلوگرام زمرے میں کل 346 کلوگرام وزن اٹھاکر چاندی کا تمغہ حاصل کیا ہے۔یہ دولت مشترکہ کھیلوں میں ان کا تیسرا تمغہ تھا ۔سارجنٹ عبداللہ ابوبکر نے 17.02 میٹر کی ٹریپل جمپ میں چاندی کا تمغہ جیت کر قوم کا نام روشن کیا ۔ جونئیر وارنٹ افسرگرجرانے فائنل میں مردوں کے 61 کلوگرام کے زمرے میں کل 296 کلوگرام وزن اٹھاکر کانسے کا تمغہ جیتا ۔اس سے پہلے انہوں نے گولڈ کوسٹ میں منعقدہ سی ڈبلیو جی 2018 میں چاندی کا تمغہ جیتا تھا۔
ہندوستانی خواتین ریسلنگ ٹیم کے کوچ ،وارنٹ آفیسر جتیندر یادو نے کھیلوں میں چھ تمغے جیتنے والی ٹیم میں اہم کردار ادا کیا۔ جونئیر وارنٹ آفیسر نرمل نوح ٹام اور سارجنیٹ دنیش کمار، جنہوں نے سائیکلنگ ٹیموں میں ہندوستان کی نمائندگی کی بالترتیب 4x400 میٹر ریلے میں غیر معمولی کارکردگی کا مظاہرہ کیا۔
وزارت اطلاعات ونشریات
’من کی بات‘نے بھارت کو بھارت سے متعارف کرایا
آئی آئی ایم سی سروے میں 76فیصد رائے
63 فیصد لوگ یوٹیوب پر ’من کی بات‘ سننا پسند کرتے ہیں
40فیصد لوگوں کے مطابق پروگرام کا سب سے زیادہ اثر انگیز موضوع ’تعلیم‘ تھا
’نامعلوم سماجی کاریگروں‘ کا تعارف کرواتا ہے وزیراعظم کا ریڈیو پروگرام
انڈین انسٹی ٹیوٹ آف ماس کمیونیکیشن  کی جانب سے کرائے گئے ایک سروے کے مطابق 76 فیصد بھارت ی میڈیا پرسن کی رائے ہے کہ وزیر اعظم نریندر مودی کے ریڈیو پروگرام 'من کی بات' نے بھارت کو بھارت سے متعارف کرانے میں اہم کردار ادا کیا ہے۔ جس میں 75 فیصد لوگوں کا کہنا ہے کہ 'من کی بات' ایک ایسے پلیٹ فارم کے طور پر ابھری ہے جہاں لوگوں کو ایسے لوگوں سے متعارف کرایا جاتا ہے، جو عام لوگوں کی زندگیوں میں بامعنی تبدیلی لانے کے لیے بے لوث کام کر رہے ہیں۔
آئی آئی ایم سی کے ڈائریکٹر جنرل پروفیسر  سنجے دویدی نے کہا کہ یہ سروے انسٹی ٹیوٹ کے آؤٹ ریچ ڈیپارٹمنٹ نے 12 سے 25 اپریل 2023 تک کیا تھا۔ ملک بھر کے 116 تعلیمی اداروں، یونیورسٹیوں اور میڈیا گروپس کے کل 890 صحافیوں، میڈیا اساتذہ، میڈیا ریسرچرز اور ماس کمیونیکیشن کے طلبہ نے اس سروے میں حصہ لیا۔ ان میں 326 خواتین اور 564 مرد تھے۔ سروے میں حصہ لینے والے 66 فیصد لوگوں کی عمریں 18 سے 25 سال کے درمیان تھیں۔
سروے میں شامل لوگوں کے مطابق 'ملک کا علم' اور 'ملک کے تئیں وزیر اعظم کا رویہ' دو اہم وجوہات ہیں جو ناظرین کو پروگرام سننے کی ترغیب دیتی ہیں۔ زیر مطالعہ لوگوں سے جب پوچھا گیا کہ اگر وہ کبھی لائیو سننے سے قاصر ہیں تو وہ پروگرام کیسے سنتے ہیں، 63 فیصد لوگوں نے کہا کہ وہ 'من کی بات' کو یوٹیوب پر دوسرے ذرائع سے زیادہ سنتے ہیں، مجھے یہ پسند ہے۔ دوسری طرف، 76 فیصد لوگوں کے مطابق، 'من کی بات' میں مختلف مسائل پر وزیر اعظم نریندر مودی کے خیالات سن کر انہیں یہ احساس ہوتا ہے کہ وہ بھی جمہوری عمل میں شریک ہیں۔
پرو دویدی کے مطابق، سروے میں یہ سمجھنے کی بھی کوشش کی گئی کہ 'من کی بات' میں وزیر اعظم کے زیر بحث کن مسائل نے لوگوں کی زندگیوں کو سب سے زیادہ متاثر کیا۔ جواب میں 40 فیصد لوگوں نے کہا کہ 'تعلیم' سب سے زیادہ اثر انگیز موضوع ہے جس نے انھیں سوچنے پر مجبور کیا، جب کہ 26فیصد لوگوں نے کہا کہ 'نچلی سطح پر کام کرنے والے گمنام سماجی دستکاروں' سے متعلق معلومات ان کے لیے بہت دلچسپ تھیں۔
اس تحقیق میں یہ جاننے کی بھی کوشش کی گئی کہ 'من کی بات' میں زیر بحث موضوعات پر لوگ کس کے ساتھ زیادہ بات کرتے ہیں۔ 32 فیصد لوگوں نے کہا کہ وہ اس بارے میں اپنے خیالات اپنے گھر والوں کے ساتھ شیئر کرتے ہیں، جب کہ 29 فیصد لوگوں نے کہا کہ وہ اس موضوع پر اپنے دوستوں اور ساتھیوں سے بات کرتے ہیں۔
سروے کے دوران ایک دلچسپ حقیقت یہ بھی سامنے آئی کہ جہاں 12% لوگ 'من کی بات' پروگرام سننے کے لیے ریڈیو اور 15فیصد ٹیلی ویژن کا استعمال کرتے ہیں، وہیں تقریباً 37فیصد لوگ یہ پروگرام 'انٹرنیٹ پر مبنی پلیٹ فارم' پر سنتے ہیں، مجھے یہ پسند ہے۔
۔۔۔۔
ش ح۔ا س۔ ت ح ۔
U–4637
(Visitor Counter : 76
صدر جمہوریہ کا سکریٹریٹ
صدر جمہوریہ ہند نے مہاراجہ سری رام چندر بھانجا دیو یونیورسٹی کے 12 ویں جلسہ تقسیم اسناد میں شرکت کی
صدر جمہوریہ ہند، محترمہ دروپدی مرمو نے آج  باری پاڑا، اوڈیشہ میں مہاراجہ سری رام چندر بھانجا دیو یونیورسٹی کے 12ویں ‘‘ میں شرکت کی اور اس سے خطاب کیا۔
اس موقع پر خطاب کرتے ہوئے صدر جمہوریہ نے کہا کہ مہاراجہ سری رام چندر بھانجا دیو یونیورسٹی نے اپنی تاریخ کے مختصر عرصے میں اعلیٰ تعلیم اور تحقیق کے میدان میں ایک منفرد شناخت قائم کی ہے۔
صدر جمہوریہ نے اپنے کیمپس میں قبائلی طریقوں اور ثقافتی روایات کی بنیاد کو برقرار رکھنے کے مقصد سے’سیکرڈ گرو‘ قائم کرنے کے لئے یونیورسٹی کی تعریف کی۔ انہوں نے کہا کہ ’سیکرڈ گرو‘ ماحولیات اور مقامی حیاتیاتی تنوع کے تحفظ کے لیے اہم ہے۔ یہ قدرتی وسائل کے کمیونٹی پر مبنی انتظام کی ایک بہترین مثال ہے۔
صدر جمہوریہ نے کہا کہ دنیا کو گلوبل وارمنگ اور موسمیاتی تبدیلی کے بڑے چیلنجز کا سامنا ہے۔ ہندوستان نے فطرت کے موافق طرز زندگی کو اپنانے کے مقصد سے دنیا کے لیے ایک مثال قائم کی ہے، جسے لائف اسٹائل فار دی انوائرنمنٹ یا لائف کہا جاتا ہے۔ ہماری روایت میں یہ مانا جاتا ہے کہ درخت، پودے، پہاڑ، دریا سب میں زندگی ہے اور نہ صرف انسان بلکہ تمام جاندار فطرت کی اولاد ہیں۔ اس لیے تمام انسانوں کا فرض ہے کہ وہ فطرت کے مطابق زندگی گزاریں۔ انہوں نے کہا کہ اس خطہ میں واقع سملی پال نیشنل پارک حیاتیاتی تنوع کے لحاظ سے عالمی سطح پر ایک اہم مقام رکھتا ہے۔ انہوں نے اس اعتماد کا اظہار کیا کہ یونیورسٹی کے طلباء اور اساتذہ اپنی تحقیق اور اختراع کے ذریعے حیاتیاتی تنوع کے تحفظ کا راستہ تلاش کریں گے۔
گریجویشن مکمل کرنے والے طلباء سے خطاب کرتے ہوئے صدر جمہوریہ نے کہا کہ ڈگری حاصل کرنے کا مطلب یہ نہیں کہ تعلیمی عمل مکمل ہو گیا ہے۔ تعلیم ایک مسلسل عمل ہے۔ ان کا کہنا تھا کہ اعلیٰ تعلیم حاصل کرنے کے بعد ان میں سے کچھ نوکری کریں گے، کچھ کاروبار کریں گے اور کچھ ریسرچ بھی کریں گے لیکن نوکری کرنے کے بارے میں سوچنے سے بہتر ہے کہ نوکری دینے کے بارے میں سوچا جائے۔ انہیں یہ جان کر خوشی ہوئی کہ اس یونیورسٹی نے ایک انکیوبیشن سینٹر قائم کیا ہے اور یہ طلباء، سابق طلباء اور عام لوگوں کو اسٹارٹ اپس قائم کرنے میں مدد فراہم کرتا ہے۔
صدر جمہوریہ نے کہا کہ مسابقت زندگی کا ایک ناگزیر پہلو ہے۔ زندگی کے ہر شعبے میں مقابلہ کرنا پڑتا ہے۔ انہوں نے کہا کہ طلباء کو ہمیشہ مقابلے میں کامیابی کے لیے کوشش کرتے رہنا چاہیے اور اس کے لیے انہیں اعلیٰ صلاحیتیں حاصل کرتے رہنا چاہیے اور زیادہ صلاحیت حاصل کرنے کی طرف بڑھنا چاہیے۔ وہ اپنی قوت ارادی سے ناممکن کو ممکن میں بدل سکتے ہیں۔
محترمہ مرمو نے کہا کہ مسابقت زندگی کا ایک فطری پہلو ہے لیکن تعاون زندگی کا خوبصورت پہلو ہے۔ انہوں نے طلباء سے کہا کہ زندگی میں آگے بڑھتے ہوئے جب وہ پیچھے مڑ کر دیکھیں گے تو انہیں پتا چلے گا کہ معاشرے کے کچھ لوگ ان سے مسابقت کرنے کی صلاحیت نہیں ہیں۔ انہوں نے طلباء کو مشورہ دیا کہ وہ محروموں کا ہاتھ پکڑ کر انہیں آگے لائیں ۔ انہوں نے کہا کہ سخاوت اور تعاون کے ذریعے ایک صحت مند معاشرے کی تعمیر کی جا سکتی ہے۔ انہوں نے طلباء پر زور دیا کہ وہ نہ صرف اپنی خوشی اور مفاد کے بارے میں سوچیں بلکہ معاشرے اور ملک کی فلاح و بہبود کے بارے میں بھی سوچیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 4862
(Visitor Counter : 64
خواتین اور بچوں کی ترقیات کی وزارت
’ مشن شکتی‘ کی ذیلی اسکیم ’ سامرتھیہ ‘ کے تحت حکومت خواتین کو با اختیار بنانے کے لئے قومی ، ریاستی اور ضلع کی سطح پر مراکز  قائم کر رہی ہے
حکومت نے خواتین کو تعلیمی، سماجی، معاشی اور سیاسی طور پر بااختیار بنانے کے لئے پچھلے کچھ سالوں میں متعدد منصوبہ بندی اور قانون سازی کا عمل شروع کیا ہے۔ اس کے نتیجے میں خواتین کی حالت میں بہت سے معاملات میں بہتری آئی ہے۔ تاہم، خواتین کے لئے بنائی گئی بین شعبہ جاتی اسکیموں اور پروگراموں کے لئے سنگل ونڈو نظام کی ضرورت کو محسوس کرتے ہوئے، حکومت خواتین کی سکیورٹی اور انہیں با اختیار بنانے کے لئے ایک امبریلا اسکیم – مشن شکتی کی ذیلی اسکیم ’ سامرتھیہ ‘ کے تحت قومی، ریاستی اور ضلعی سطحوں پر خواتین کو بااختیار بنانے کے لئے مراکز  قائم کر رہی ہے۔ ان مراکز کا مقصد خواتین کی معلومات کی ترسیل اور صحت کی دیکھ بھال، معیاری تعلیم، کیریئر اور پیشہ ورانہ مشاورت/تربیت، مالی شمولیت، کاروباری، پسماندہ اور روابط،صحت اور کارکنوں کے لئے تحفظ ، سماجی سکیورٹی اور ڈجیٹل خواندگی وغیرہ کے لئے مختلف ادارہ جاتی اور منصوبہ جاتی نظام تک خواتین کی رسائی کو آسان بنانا ہے۔
دین دیال انتودیا یوجنا- قومی دیہی روزی مشن  کے تحت ملک کی 13 ریاستوں میں اب تک کل 1411 صنفی وسائل کے مراکز  بنائے گئے ہیں۔ جی آر سیز کو کئی ریاستوں میں مختلف ناموں سے پکارا جاتا ہے جیسے ’ مدھیہ پردیش میں لوک ادھیکار کیندر ‘ ، ’ چھتیس گڑھ میں سنگینی کیندر ‘ اور ’ اوڈیشہ میں پرگیہ کیندر ‘ کہا جاتا ہے ۔ تیاری کی سطح اور ان کی متعلقہ صنفی آپریشنل حکمت عملیوں کی بنیاد پر، مختلف ریاستوں کے پاس جی آر سیز کے مختلف منصوبے اور ماڈل ہیں۔
مقامی سیاق و سباق کے مطابق جی آر سیز کو کلسٹر لیول کی فیڈریشنوں  یا بلاک سطح کی فیڈریشنو  کے ذریعے چلایا جاتا ہے اور ان کا انتظام کیا جاتا ہے۔
یہ معلومات آج خواتین اور بچوں کی ترقی کی مرکزی وزیر محترمہ اسمرتی زوبن ایرانی نے راجیہ سبھا میں ایک تحریری جواب دیا فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14164
(Visitor Counter : 88
وزارتِ تعلیم
لاک ڈاؤن کے دوران آن لائن کلاسیز
نئی دہلی 29 جولائی 2021: آتم نربھر بھارت ابھیان کے حصے کے طورپر تمام طلباء کے لئے آن لائن پڑھائی کے لئے پی ایم ای ودیا جامع پہل کا آغاز کیا گیا ہے۔ سترہ مئی 2020 کو شروع ہوئے اس جامع پروگرام کے تحت تعلیم کے مختلف طریقوں کے استعمال اور اس تک رسائی کے لئے ڈیجیٹل/ آن لائن/ آن ائر تعلیم کی تمام کاوشوں کو یکجا کیا گیا ہے۔ اس اقدام کے مندرجہ ذیل مشمولات ہیں۔
- دیکشا  ریاستوں اور مرکزی انتظام والے علاقوں میں اسکولی تعلیم کے ضمن میں معیاری ای متن کی فراہمی اور کیو آر کوڈڈ نصابی کتابوں کے لئے بنیادی ڈھانچہ ہے جہاں تمام درجات کے لئے یہ کتابیں دستیاب ہیں۔
- پہلے درجے سے بارہویں درجے تک  خصوصی سوئم پربھا ٹی وی چینل پر کلاس کے لئے ایک۔
- ریڈیو/ کمیونٹی ریڈیو اور CBSE پوڈ کاسٹ شکشا وانی کا زیادہ سے زیادہ استعمال۔
- سماعت اور بصارت کی معذوری والے بچوں کے لئے خصوصی ای متن، جوڈیجیٹل طور پر قابل رسائی اطلاعاتی نظم  پر ہے اور سائن لینگویج میں NIOS ویب سائٹ/ یوٹیوب پر دستیاب ہے۔
یہ تمام اسکیمیں اور پروگرام پورے ملک میں تمام طلباء کے لئے دستیاب ہیں۔
آن لائن تعلیم کو بڑھاوا دینے کے لئے UGC نے ضروری ضابطوں کا اعلان کیا ہے، جس کے تحت یونیورسٹیاں کُل وقتی آن لائن پروگرام چلاسکتی ہیں۔
تعلیم کی وزارت نے کئی ڈیجیٹل پہل اقدامات کئے ہیں جن میں SWAYAM ، سوئم پربھا، نیشنل ڈیجیٹل لائبریری ، ورچوئل لیب، ای ینتر، NEAT  FOSSEE، وغیرہ شامل ہیں تاکہ طلباء کے لئے معیاری تعلیم کو یقینی بنایاجاسکے۔
یہ اطلاع آج راجیہ سبھا میں تعلیم کے مرکزی وزیر جناب دھرمیندر پردھان نے ایک تحریری جواب میں دی۔